
## PLANINSKO DRUŠTVO BREŽICE

# vas vabi na izlet na

#### Uršljo goro (Plešivec) (1699 m)

**Odhod bo v nedeljo, 23.5.2021, ob 8:30 uri iz izhodiščne točke, Poštarskega doma pod Plešivcem.**

Turo bosta vodila Sara Gregl in Jure Marko (PD Vransko), vodnika PZS.

**Težavnost:** lahka označena pot

**Višinska razlika:** 894 m

**Čas hoje:** 5-5,5 ure

**Potrebna oprema:** planinska oblačila in obutev, rezervno perilo, vetrovka, kapa, rokavice, (pohodne palice), sončna očala in krema (v primeru sončnega vremena)

**Prehrana in pijača:** iz nahrbtnika in v Domu na Uršlji gori

**Prevoz:**  z avtomobili v lastni režiji (Zaradi upoštevanja ukrepov PD ne organizira skupnega prevoza.). Tokrat se izjemoma dobimo na izhodiščni točki: Poštarski dom pod Plešivcem.

**Prijave:** **do četrtka 20. maja** pri **Sari Gregl (031-422-646)**

**Opis poti:** Dobili se bomo na izhodiščni točki, Poštarskem domu pod Plešivcem (806 m) od koder se bomo čez Kozarnico povzpeli na vrh Uršlje gore (Plešivca) (1699 m). Do vrha bomo potrebovali 2-2,5 ure hoje. Sestopili bomo po krožni poti čez Kal do izhodiščne točke. V primeru sončnega vremena se nam bo iz vrha ponujal odličen razgled na Peco, Pohorje, Velenjsko hribovje in Kamniško-Savinjske Alpe.

Odlična družba je zagotovljena ☺!

V primeru slabe vremenske napovedi bo tura 24 ur pred odhodom odpovedana.

Če se izleta ne boste mogli udeležiti, vas prosimo, da se do četrtka odjavite, saj se s tem izognemo nevšečnostim ob samem odhodu. Hvala!

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo, ter lep planinski dan!